
Strwythur y Sefydliad 
	
Dylech gynnwys siart o’r sefydliad, os oes un ar gael

	Yn atebol i
	Uwch-ymgynghorydd Cydymffurfiaeth a Risg – Swyddog Llywodraethu Gwybodaeth a Diogelu Data



Diben y Swydd
	Cynnig cyngor arbenigol ynglŷn â chydymffurfiaeth gyfreithiol a rheoleiddiol ym meysydd strategaeth diogelu data a diogelwch gwybodaeth.

Cefnogi’r Uwch-ymgynghorydd Cydymffurfiaeth a Risg – Swyddog Llywodraethu Gwybodaeth a Diogelu Data drwy ymgymryd â phrosiectau penodol a dirprwyo yn eu habsenoldeb.

Cefnogi gwaith y Tîm Cydymffurfiaeth a Risg drwy adolygu polisïau presennol yn rheolaidd, dilyn prosesau sefydledig ac ymgymryd ag adolygiadau o ddigwyddiadau gwybodaeth




Dyletswyddau a Chyfrifoldebau
	
Prif Ddyletswyddau
· Cynnig cyngor ac arweiniad proffesiynol ar ddiogelu data a diogelwch gwybodaeth, gan sicrhau bod materion a risgiau cymhleth yn cael eu deall, gan gynnwys defnyddio dullau megis prosesu data a chytundebau, hysbysiadau preifatrwydd ac asesiadau o effaith diogelu data.
· Cynllunio a chyflwyno prosiectau penodol sy’n berthnasol i ofynion o ran diogelu data, gan gydlynu a goruchwylio timau prosiect sy’n cael eu creu yn ôl yr angen.
· Bod yn ddirprwy i’r Swyddog Diogelu Data o dan eu cyfarwyddyd, gan gynnwys gweithio gyda Swyddfa'r Comisiynydd Gwybodaeth.
· Cefnogi’r Swyddog Diogelu Data drwy arwain y gwaith cydlynu gweithredol o achosion o dorri diogelwch data personol ac achosion sy’n ymwneud â diogelwch gwybodaeth gan ddefnyddio'r broses sefydledig, gan uwchgyfeirio lle bo angen.
· Cymryd rhan yng ngrwpiau llywodraethu’r Brifysgol, gweithgorau gorchwyl a gorffen ac unrhyw rai eraill yn ôl y gofyn i gynnig adroddiadau, cyngor a chyfarwyddyd mewn perthynas â diogelu data a diogelwch gwybodaeth.
· Llunio, hyrwyddo, gweithredu a chydlynu polisïau, gweithdrefnau ac arferion gorau ym meysydd diogelu data, diogelwch gwybodaeth a chyfrinachedd mewn perthynas â phob agwedd ar weithgareddau'r Brifysgol lle bo angen.
· Cefnogi'r Uwch-ymgynghorydd Cydymffurfiaeth a Risg – Swyddog Llywodraethu Gwybodaeth a Diogelu Data a’r Pennaeth Cydymffurfiaeth a Risg i gynnig cyngor, arweiniad a chefnogaeth wrth ddatblygu strategaeth, polisïau a chynlluniau, gan ddarparu tystiolaeth ar gyfer gwneud penderfyniadau.
· Gweithio yn golegol gyda chydweithwyr yn y tîm Cydymffurfiaeth a Risg i greu, cefnogi a chynnal rhwydwaith o gydweithwyr o bob rhan o'r Brifysgol i rannu datblygiadau mewn deddfwriaeth diogelu data er mwyn meithrin gwybodaeth am lywodraethu gwybodaeth ledled y Brifysgol.
· Mynd ati i greu a chynnal canllawiau a deunyddiau ar ddiogelu data a meysydd eraill o lywodraethu gwybodaeth ar gyfer cynulleidfaoedd mewnol ac allanol, gan weithio gyda chydweithwyr ledled y brifysgol, gan ddefnyddio crebwyll a chreadigrwydd.
· Datblygu a chyflwyno hyfforddiant yn ôl yr angen.

Dyletswyddau Cyffredinol

· Cyflawni ystod o ddyletswyddau gweinyddol i gefnogi'r adran.
· Cefnogi cydweithwyr Llywodraethu Gwybodaeth lle bo angen, gan gynnwys y Gwasanaeth Ceisiadau am Wybodaeth, i roi cyngor ac arweiniad a chynnig gwydnwch i'r Cynghorydd Cydymffurfiaeth a Risg – Gwasanaeth Ceisiadau am Wybodaeth
· Sicrhau eich bod yn deall pwysigrwydd cyfrinachedd wrth gyflawni pob dyletswydd
· Cadw at bolisïau'r Brifysgol.
· Cyflawni dyletswyddau eraill o bryd i'w gilydd nad ydynt wedi’u nodi uchod ond sy’n cyd-fynd â gofynion y swydd


	




Manyleb yr Unigolyn 
	Meini Prawf Hanfodol 

	
Cymwysterau ac Addysg
1. Gradd/NVQ 4 NEU gymhwyster cyfwerth – e.e. Aelodaeth broffesiynol/profiad diogelu data perthnasol neu gymhwyster diogelu data perthnasol
Gwybodaeth, Sgiliau a Phrofiad
2. Gwybodaeth a phrofiad sylweddol o weithio ar ddiogelu data a diogelwch gwybodaeth
3. Gallu dangos gwybodaeth broffesiynol i roi cyngor ac arweiniad i gwsmeriaid mewnol ac allanol
4. Profiad diamheuol o ddatblygu prosesau a gweithdrefnau newydd

Gwasanaeth i Gwsmeriaid, Cyfathrebu a Gweithio’n Rhan o Dîm

5. Y gallu i gyfleu gwybodaeth gysyniadol fanwl a chymhleth yn effeithiol ac yn broffesiynol i ystod eang o bobl
6. Tystiolaeth o allu i ystyried anghenion cwsmeriaid ac addasu'r gwasanaeth yn unol â hynny er mwyn cynnig gwasanaeth o safon
7. Gallu diamheuol i ddatblygu rhwydweithiau er mwyn cyfrannu at ddatblygiadau hirdymor

Cynllunio, Dadansoddi a Datrys Problemau

8. Tystiolaeth o’r gallu i ddatrys problemau sylweddol drwy gymryd y cam cyntaf a bod yn greadigol, gan ganfod a chynnig atebion ymarferol ac arloesol
9. Tystiolaeth o wybodaeth amlwg am ddatblygiadau allweddol o fewn gofynion y tîm cynllunio a gwybodaeth
10. Tystiolaeth o allu i gynnal a chyflawni prosiectau penodol a goruchwylio timau prosiectau hirdymor


	Meini Prawf Dymunol 

	11. Gwybodaeth a phrofiad o weithio mewn meysydd eraill o lywodraethu gwybodaeth (Ceisiadau Rhyddid Gwybodaeth, Ceisiadau Gwybodaeth Amgylcheddol, Rheoli Cofnodion)
12. Cymhwyster ôl-raddedig/proffesiynol perthnasol
13. Dealltwriaeth eang o gyd-destun Addysg Uwch a'r pwysau sydd ar brifysgolion yn ogystal â’r cyfleoedd sydd ganddynt
14. Rhugl yn y Gymraeg, yn ysgrifenedig ac ar lafar



Gwybodaeth Ychwanegol
	Bydd cyfle i unigolion ddatblygu’n barhaus yn eu rolau, fel y gallant brofi ystod ehangach o weithgareddau a chyflwyno syniadau a mentrau newydd i swyddogaethau o fewn eu timau. Mae angen gweithio ar sail draws-swyddogaethol i gynnig gwasanaeth effeithiol ac effeithlon i gwsmeriaid, gan wella enw da ac allbwn y gwasanaeth.

Wrth ymgymryd â'ch rôl, disgwylir i chi gymryd cyfrifoldeb dros gyflawni eich amcanion, cyfrannu at amcanion y tîm a'r adran a meithrin perthnasoedd â thimau eraill. Byddwch yn dangos safonau uchel ac yn disgwyl i aelodau'r tîm weithio hyd eithaf eu gallu, drwy roi adborth a rheoli perfformiad.

Byddwch yn cyfathrebu'n agored, gan feithrin diwylliant o ymddiriedaeth, parch a gwaith tîm sy'n rhoi'r cwsmer wrth wraidd popeth a wnawn.

